Konvensyen Genosid

Konvensyen Pencegahan dan Hukuman Jenayah Genosid (CPCCG) atau Konvensyen Genosid ( atau ) ialah sebuah perjanjian antarabangsa yang menjenayahkan pembasmian kaum dan mewajibkan negara-negara anggota untuk menguatkuasakan pengharamannya. Ia merupakan instrumen undang-undang pertama yang mengkanunkan pembasmian kaum sebagai jenayah, dan perjanjian hak asasi manusia pertama yang diterima pakai sebulat suara oleh Perhimpunan Agung Pertubuhan Bangsa-Bangsa Bersatu, pada 9 Disember 1948, semasa sesi ketiga Perhimpunan Agung Pertubuhan Bangsa-Bangsa Bersatu. Konvensyen ini mula berkuat kuasa pada 12 Januari 1951 dan mempunyai 152 negara anggota setakat 2022.

Konvensyen Genosid diwujudkan akibat Perang Dunia II, terutamanya kerana peristiwa dahsyat seperti Holokus. Peristiwa itu sangat mengerikan sehingga tidak ada perkataan atau takrifan undang-undang yang sesuai untuk menerangkan dan mengungkapkannya. Seorang peguam Yahudi Poland Raphael Lemkin, yang mencipta istilah genosid pada tahun 1944 untuk menerangkan dasar-dasar Nazi di taklukan Eropahnya dan genosid Armenia, berkempen agar ia diiktiraf sebagai satu jenayah di bawah undang-undang antarabangsa.Auron, Yair, The Banality of Denial, (Transaction Publishers, 2004), 9. Ini memuncak pada tahun 1946 dalam sebuah resolusi penting oleh Perhimpunan Agung yang mengiktiraf genosid sebagai jenayah antarabangsa dan menyeru agar perbuatannya dicegah dan dihukum dalam satu perjanjian yang mengikat. Perbincangan dan rundingan antara negara-negara anggota PBB kemudian daripada itu melahirkan CPPCG.

Konvensyen itu mentakrifkan genosid sebagai mana-mana daripada lima "perbuatan yang dilakukan dengan niat untuk memusnahkan, sama ada sepenuhnya atau sebahagian, kelompok bangsa, etnik, kaum atau agama." Lima perbuatan ini termasuk membunuh ahli kelompok itu, menyebabkan mereka mengalami mudarat yang serius dari segi fizikal atau mental, mengenakan keadaan hidup yang bertujuan untuk memusnahkan kelompok itu, menghalang kelahiran, dan memindahkan kanak-kanak secara paksa keluar daripada kelompok itu. Mangsa disasarkan kerana mereka ahli kelompok itu, biar secara benar atau dianggap begitu, bukan secara rawak. Konvensyen itu seterusnya menjenayahkan "perbuatan persubahatan, percubaan, atau penghasutan melakukannya." Negara anggota dilarang daripada terlibat dalam genosid dan diwajibkan menguat kuasa pengharaman ini. Semua pelaku hendaklah dibicarakan tidak kira jika mereka individu persendirian, pegawai awam atau pemimpin politik yang mempunyai kekebalan berdaulat.

CPPCG telah mempengaruhi undang-undang nasional dan antarabangsa. Takrifan genosid telah diterima pakai oleh tribunal antarabangsa dan hibrid, seperti Mahkamah Jenayah Antarabangsa, dan dimasukkan ke dalam undang-undang dalam negeri beberapa negara. Peruntukannya mencerminkan undang-undang adat maka semua negara terikat dengannya sama ada mereka anggota atau tidak. Mahkamah Keadilan Antarabangsa (ICJ) juga memutuskan bahawa prinsip-prinsip yang mendasari Konvensyen itu satu norma yang mesti dipatuhi terhadap genosid yang tidak boleh dibatalkan oleh mana-mana kerajaan. Konvensyen Genosid membenarkan bidang kuasa mandatori ICJ untuk mengadili pertikaian, yang telah membawa kepada litigasi antarabangsa seperti kes genosid Rohingya dan pertikaian mengenai pencerobohan Rusia ke atas Ukraine 2022.

 Takrifan genosid 
Perkara 2 Konvensyen berkenaan mentakrifkan genosid sebagai:

Perkara 3 mentakrifkan jenayah-jenayah yang boleh dihukum di bawah konvensyen itu:

Konvensyen itu diluluskan untuk mengharamkan perbuatan-perbuatan yang serupa dengan genosid Armenia dan Holokus.Verhoeven, J. (2017). The Armenian Genocide and International Law. Dalam Looking Backward, Moving Forward (hlm 137-155). Routledge. – "Tetap ada pihak yang berkata orang Armenia tiada hak yang boleh diadili, kerana Konvensyen Genosid hanya diterima pakai pada tahun 1948, lebih daripada tiga puluh tahun selepas genosid Armenia, dan kerana perjanjian biasanya tidak digunakan untuk peristiwa yang berlaku sebelumnya. Ini tentunya adalah satu falasi, kerana Konvensyen Genosid telah digubal dan diterima pakai sebenarnya kerana genosid Armenia dan kerana Holokus."

Draf pertama Konvensyen Genosid memasukkan pembunuhan politik tetapi USSR dan beberapa negara lain menafikan bahawa membunuh kelompok pendapat politik atau status sosial itu genosid, maka ketetapan ini dipadamkan sebagai kompromi politik dan diplomatik.

Draf-draf awal juga memuatkan pemusnahan budaya dalam konsep genosid tetapi ini ditentang oleh bekas-bekas negara Eropah kolonial dan beberapa negara peneroka. Perbuatan sedemikian, yang Lemkin pandang sebagai sebahagian daripada konsep genosid, sejak itu sering dibincangkan sebagai genosid budaya (istilah yang juga tidak termaktub dalam undang-undang antarabangsa). Pada Jun 2021, Mahkamah Jenayah Antarabangsa mengeluarkan garis panduan baharu menyatakan bahawa pemusnahan budaya, apabila berlaku bersama-sama perbuatan genosid lain yang telah diiktiraf, berpotensi menjadi bukti yang menyokong niat jenayah genosid.

 Anggota 
kiri|thumb|300x300px|Penyertaan dalam Konvensyen Genosid
, terdapat 152 negara anggota dalam Konvensyen Genosid—majoritinya negara-negara berdaulat—dengan yang terbaharunya Mauritius, pada 8 Julai 2019; satu negara, Republik Dominika, telah menandatangani tetapi tidak meratifikasikan perjanjian itu. Empat puluh empat negara tidak menandatangani mahupun meratifikasikan konvensyen itu.

Walaupun perwakilan Amerika Syarikat mempunyai peranan penting dalam merangka konvensyen itu, mereka bukan anggota sehinggalah tahun 1988—empat puluh tahun selepas ia dibuka untuk ditandatangani—dan berbuat demikian pun dengan reservasi yang menghalang negara mereka dihukum jika ia pernah dituduh melakukan genosid. Ia adalah kerana rakyat Amerika dahulu amat berjaga-jaga dengan mana-mana pihak berkuasa antarabangsa yang mungkin mengatasi undang-undang AS. Konvensyen itu diratifikasikan oleh AS kerana ia dikempenkan oleh Senator William Proxmire, yang berucap di Senat untuk menyokong perjanjian itu setiap hari Dewan Senat berhimpun antara 1967 dan 1986.

 Reservasi 

 Kekebalan daripada didakwa 
Beberapa pihak bersetuju untuk meluluskan Konvensyen itu tetapi dengan syarat diberikan kekebalan daripada didakwa kerana genosid tanpa persetujuan kerajaan negara:Prevent Genocide International: Declarations and Reservations to the Convention on the Prevention and Punishment of the Crime of GenocideUnited Nations Treaty Collection: Convention on the Prevention and Punishment of the Crime of Genocide , STATUS AS AT: 1 October 2011 07:22:22 EDT
+Pihak yang membuat reservasi daripada didakwa Catatan Bahrain Bangladesh China India Malaysia Ditentang oleh Belanda, United Kingdom Maghribi Myanmar Singapura Ditentang oleh Belanda, United Kingdom Emiriah Arab Bersatu Amerika Syarikat Ditentang oleh Denmark, Estonia, Finland, Greece, Ireland, Itali, Mexico, Belanda, Norway, Sepanyol, Sweden, Turki dan United Kingdom Venezuela Vietnam Ditentang oleh United Kingdom Yaman Ditentang oleh United Kingdom

 Permohonan untuk wilayah bukan pemerintahan sendiri 

Beberapa negara telah menentang perkara ini, memandangkan konvensyen itu secara automatik juga harus dipakai bagi Wilayah-wilayah Bukan Pemerintahan Sendiri:

  Albania
  Belarus
  Bulgaria
  Hungary
  Mongolia
  Myanmar
  Poland
  Romania
  Persekutuan Rusia
  Ukraine

Penentangan negara-negara ini kemudian ditentang oleh:

  Australia
  Belgium
  Brazil
  Ecuador
  China
  Belanda
  Sri Lanka
  United Kingdom

(Walau bagaimanapun, Australia membuat pemberitahuan sedemikian pada masa yang sama konvensyen itu diratifikasikan untuk Australia tanah besar, 8 Julai 1949, menyebabkan konvensyen itu terpakai juga untuk semua wilayah di bawah kawalan Australia secara serentak, seperti USSR dan lain-lain menuntut. Negara-negara kolonial Eropah amnya tidak membuat pemberitahuan sedemikian.)

 Litigasi 

 Amerika Syarikat 
Salah satu tuduhan genosid yang pertama dikemukakan kepada PBB selepas Konvensyen itu mula berkuat kuasa adalah berkenaan layanan terhadap warga kulit hitam Amerika. Kongres Hak Sivil merangka petisyen setebal 237 muka surat yang berhujah bahawa walaupun sudah selepas 1945, Amerika Syarikat telah bertanggungjawab atas ratusan kematian yang salah di sisi dan di luar undang-undang, serta banyak lagi perbuatan penganiayaan yang dianggap sebagai genosid. Pemimpin-pemimpin masyarakat Kulit Hitam dan aktivis sayap kiri William Patterson, Paul Robeson dan W. E. B. Du Bois membentangkan petisyen ini kepada PBB pada Disember 1951. Ia ditolak kerana ia menyalahi niat sebenar perjanjian itu.John Docker, "Raphaël Lemkin, creator of the concept of genocide: a world history perspective", Humanities Research 16(2), 2010. Tuduhan-tuduhan di bawah We Charge Genocide melibatkan penghukumgantungan lebih daripada 10,000 warga Afrika Amerika, dengan purata lebih daripada 100 setahun. Jumlah sebenar mangsa tidak dapat dipastikan ketika itu kerana terdapat kes-kes bunuh yang tidak dilaporkan.

 Bekas Yugoslavia 
Negara dan pihak-pihak pertama yang disabitkan melanggar Konvensyen Genosid ialah Serbia dan Montenegro, dan ramai pemimpin Serb Bosnia. Dalam Bosnia dan Herzegovina lwn Serbia dan Montenegro, Mahkamah Keadilan Antarabangsa mengeluarkan penghakimannya pada 26 Februari 2007. Serbia didapati bersih daripada penglibatan langsung dalam genosid semasa perang Bosnia. Dapatan Tribunal Antarabangsa telah meneliti dua tuduhan kejadian genosid, satunya kempen pembersihan etnik 1992 di bandar-bandar di seluruh Bosnia, keduanya sabitan pembunuhan beramai-ramai di Srebrenica pada 1995. Tribunal mendapati, "Tentera Serb Bosnia telah melakukan genosid, mereka menyasarkan kepupusan 40,000 orang Islam Bosnia di Srebrenica ... kamar perbicaraan merujuk kepada jenayah [mereka] dengan nama yang sesuai, genosid ..." Akan tetapi, tiada individu yang disabit atas pembersihan etnik 1992 itu. Beberapa mahkamah negara dan kerajaan mengatakan bahawa peristiwa ini memenuhi kriteria genosid. ICTY juga mendapati perbuatan dan niat untuk memusnahkan telah dipenuhi tetapi niat khusus (dolus specialis) untuk melakukan genosid masih dibahaskan dan dibawa ke MICT (Mekanisme Baki Kes Antarabangsa untuk Tribunal Jenayah, mahkamah jenayah perang PBB). Akhirnya MICT memutuskan bahawa Belgrade telah melanggar undang-undang antarabangsa kerana gagal menghalang genosid Srebrenica 1995, dan kerana gagal membicarakan atau memindahkan orang-orang yang dituduh melakukannya ke ICTY. Ini melanggar kewajipan di bawah Perkara I dan VI Konvensyen Genosid, khususnya berkenaan Jeneral Ratko Mladić.Court Declares Bosnia Killings Were Genocide The New York Times, 26 February 2007. A copy of the ICJ judgement can be found here 

 Myanmar 
Myanmar telah dituduh melakukan genosid terhadap komuniti Rohingya di Negeri Rakhine selepas kira-kira 800,000 Rohingya melarikan diri selepas diancam kerajaan dengan senjata ke negara jiran Bangladesh pada 2016 dan 2017, manakala kampung asal mereka dibakar dengan sistematik. Mahkamah Keadilan Antarabangsa telah memberikan pekeliling pertamanya pada 2018 meminta Myanmar melindungi kaum Rohingya daripada genosid. Kerajaan awam Myanmar telah diguling tentera pada 1 Februari 2021; memandangkan tentera Myanmar pelaku utama genosid tersebut, rampasan kuasa itu telah membuatkan usaha ICJ semakin mencabar.

 Rusia 

 Tuduhan Rusia bahawa Ukraine melakukan genosid 
Pada Februari 2022, Rusia menceroboh Ukraine, mengatakan bahawa ia bertindak, antara sebab-sebabnya, untuk melindungi orang Ukraine yang penutur Rusia daripada dibunuh beramai-ramai. Tuduhan Rusia yang tidak berasas dan palsu ini telah dikecam oleh berbagai-bagai pihak, dan pakar penyelidikan genosid memanggilnya tuduhan dalam cermin, taktik hasutan genosid yang kuat dan pernah digunakan dalam sejarah.

 Kekejaman Rusia di Ukraine 
Tentera Rusia melakukan banyak kekejaman dan jenayah perang di Ukraine, termasuk kesemua lima tindakan yang berpotensi dikira genosid disenaraikan dalam Konvensyen Genosid. Kanada, Czechia, Estonia, Ireland, Latvia, Lithuania, Poland dan Ukraine telah menuduh Rusia melakukan genosid. Pada April 2022, Genocide Watch memberi amaran bahawa mungkin ada genosid berlaku di Ukraine. Laporan Mei 2022 oleh 35 pakar undang-undang dan genosid menerbitkan laporan bahawa Rusia telah melanggar Konvensyen Genocide dengan menggalakkan dan menggesa orang ramai untuk melakukan genosid secara terbuka. Ia juga mengatakan bahawa tindakan zalim tentera Rusia menunjukkan bahawa mereka mahu memusnahkan rakyat Ukraine, bermakna kaum mereka dalam risiko untuk dibasmi. Maka negara-negara penandatangan wajib menghalangnya.

 Israel 
Pada Disember 2023, Afrika Selatan secara rasminya menuduh Israel melanggar Konvensyen Genosid, memfailkan kes Afrika Selatan lwn Israel (Konvensyen Genosid), disebabkan tindakan-tindakan Israel semasa Perang Israel-Palestin. Selain memulakan proses litigasi, Afrika Selatan juga meminta Mahkamah Keadilan Antarabangsa tuntut Israel menghentikan operasi ketenteraan mereka di Genting Gaza sebagai langkah sementara.

 Lihat juga 

 Senarai anggota Konvensyen Genosid
 Negara anggota Statut Rom Mahkamah Jenayah Antarabangsa
 Statut Rom
 Senarai genosid

 Rujukan 

 Bacaan lanjut 

 Tams, Christian J.; Berster, Lars; Schiffbauer, Björn (2024). The Genocide Convention – Article-by-Article Commentary, edisi ke-2. CH Beck / Nomos / Hart Publishing, 
 Henham, Ralph J.; Chalfont, Paul; Behrens, Paul (Editor 2007). The criminal law of genocide: international, comparative and contextual aspects, Ashgate Publishing, Ltd.,,  hlm. 98

 Nota pengenalan oleh William Schabas dan nota sejarah prosedur mengenai Konvensyen Genosid dalam Arkib Bersejarah Perpustakaan Audiovisual Undang-undang Antarabangsa Pertubuhan Bangsa-Bangsa Bersatu

Kategori:Perjanjian Republik Rakyat Poland
Kategori:Perjanjian Republik Rakyat Hungary
Kategori:Perjanjian diperluas ke Berlin Barat
Kategori:Perjanjian diperluas ke Hong Kong British
Kategori:Perjanjian diperluas ke Kepulauan Faroe
Kategori:Perjanjian diperluas ke Greenland
Kategori:Perjanjian diperluas ke Kepulauan Cocos (Keeling)
Kategori:Perjanjian diperluas ke Pulau Norfolk
Kategori:Perjanjian diperluas ke Saint Helena, Ascension dan Tristan da Cunha
Kategori:Perjanjian diperluas ke Kepulauan Pitcairn
Kategori:Perjanjian diperluas ke Kepulauan Turks dan Caicos
Kategori:Perjanjian diperluas ke Pulau Man
Kategori:Perjanjian diperluas ke Gibraltar
Kategori:Perjanjian diperluas ke Kepulauan Falkland
Kategori:Perjanjian diperluas ke Jersey
Kategori:Perjanjian diperluas ke Guernsey
Kategori:Perjanjian diperluas ke Kepulauan Virgin British
Kategori:Perjanjian diperluas ke Bermuda
Kategori:Perjanjian Tanjung Verde
Kategori:Perjanjian Ireland
Kategori:Perjanjian Zimbabwe
Kategori:Perjanjian Republik Arab Yaman
Kategori:Perjanjian Yaman Selatan
Kategori:Perjanjian Vietnam
Kategori:Perjanjian Uzbekistan
Kategori:Perjanjian Uruguay
Kategori:Perjanjian Amerika Syarikat
Kategori:Perjanjian United Kingdom
Kategori:Perjanjian Emiriah Arab Bersatu
Kategori:Perjanjian Republik Sosialis Soviet Ukraine
Kategori:Perjanjian Uganda
Kategori:Perjanjian Turki
Kategori:Perjanjian Tunisia
Kategori:Perjanjian Tonga
Kategori:Perjanjian Togo
Kategori:Perjanjian Tanzania
Kategori:Perjanjian Switzerland
Kategori:Perjanjian Sweden
Kategori:Perjanjian Republik Sudan (1985–2011)
Kategori:Perjanjian Dominion Ceylon
Kategori:Perjanjian Korea Selatan
Kategori:Perjanjian Afrika Selatan
Kategori:Perjanjian Slovenia
Kategori:Perjanjian Slovakia
Kategori:Perjanjian Singapura
Kategori:Perjanjian Seychelles
Kategori:Perjanjian Yugoslavia
Kategori:Perjanjian Serbia dan Montenegro
Kategori:Perjanjian Senegal
Kategori:Perjanjian Arab Saudi
Kategori:Perjanjian Saint Vincent dan Kepulauan Grenadine
Kategori:Perjanjian Rwanda
Kategori:Perjanjian Kesatuan Soviet
Kategori:Perjanjian Republik Sosialis Romania
Kategori:Perjanjian Makedonia Utara
Kategori:Perjanjian Portugal
Kategori:Perjanjian Filipina
Kategori:Perjanjian Peru
Kategori:Perjanjian Paraguay
Kategori:Perjanjian Panama
Kategori:Perjanjian Pakistan
Kategori:Perjanjian Norway
Kategori:Perjanjian Korea Utara
Kategori:Perjanjian Nicaragua
Kategori:Perjanjian New Zealand
Kategori:Perjanjian Belanda
Kategori:Perjanjian Nepal
Kategori:Perjanjian Namibia
Kategori:Perjanjian Republik Rakyat Mozambique
Kategori:Perjanjian Maghribi
Kategori:Perjanjian Montenegro
Kategori:Perjanjian Republik Rakyat Mongolia
Kategori:Perjanjian Monaco
Kategori:Perjanjian Moldova
Kategori:Perjanjian Mexico
Kategori:Perjanjian Mauritius
Kategori:Perjanjian Mali
Kategori:Perjanjian Maldives
Kategori:Perjanjian Malaysia
Kategori:Perjanjian Luxembourg
Kategori:Perjanjian Lithuania
Kategori:Perjanjian Liechtenstein
Kategori:Perjanjian Jamahiriyah Arab Libya
Kategori:Perjanjian Liberia
Kategori:Perjanjian Lesotho
Kategori:Perjanjian Lubnan
Kategori:Perjanjian Latvia
Kategori:Perjanjian Kyrgyzstan
Kategori:Perjanjian Kuwait
Kategori:Perjanjian Kazakhstan
Kategori:Perjanjian Jordan
Kategori:Perjanjian Jamaica
Kategori:Perjanjian Itali
Kategori:Perjanjian Israel
Kategori:Perjanjian India
Kategori:Perjanjian Iceland
Kategori:Perjanjian Honduras
Kategori:Perjanjian Haiti
Kategori:Perjanjian Guinea-Bissau
Kategori:Perjanjian Guinea
Kategori:Perjanjian Guatemala
Kategori:Perjanjian Ghana
Kategori:Perjanjian Jerman Timur
Kategori:Perjanjian Jerman Barat
Kategori:Perjanjian Georgia
Kategori:Perjanjian Gambia
Kategori:Perjanjian Gabon
Kategori:Perjanjian Finland
Kategori:Perjanjian Fiji
Kategori:Perjanjian Empayar Habsyah
Kategori:Perjanjian Estonia
Kategori:Perjanjian El Salvador
Kategori:Perjanjian Ecuador
Kategori:Perjanjian Dominika
Kategori:Perjanjian Denmark
Kategori:Perjanjian Czechoslovakia
Kategori:Perjanjian Republik Czech
Kategori:Perjanjian Cyprus
Kategori:Perjanjian Cuba
Kategori:Perjanjian Croatia
Kategori:Perjanjian Côte d'Ivoire
Kategori:Perjanjian Costa Rica
Kategori:Perjanjian Comoros
Kategori:Perjanjian Colombia
Kategori:Perjanjian Republik Rakyat China
Kategori:Perjanjian Chile
Kategori:Perjanjian Kanada
Kategori:Perjanjian Burundi
Kategori:Perjanjian Myanmar
Kategori:Perjanjian Burkina Faso
Kategori:Perjanjian Republik Rakyat Bulgaria
Kategori:Perjanjian Bosnia dan Herzegovina
Kategori:Perjanjian Bolivia
Kategori:Perjanjian Belgium
Kategori:Perjanjian Republik Sosialis Soviet Belarusia
Kategori:Perjanjian Barbados
Kategori:Perjanjian Bangladesh
Kategori:Perjanjian Bahrain
Kategori:Perjanjian Bahamas
Kategori:Perjanjian Azerbaijan
Kategori:Perjanjian Austria
Kategori:Perjanjian Australia
Kategori:Perjanjian Armenia
Kategori:Perjanjian Argentina
Kategori:Perjanjian Antigua dan Barbuda
Kategori:Perjanjian Andorra
Kategori:Perjanjian Algeria
Kategori:Perjanjian Republik Sosialis Rakyat Albania
Kategori:Penghapusan etnik
Kategori:Perjanjian Pertubuhan Bangsa-Bangsa Bersatu